CELEX: 32021R2108
Language: hr
Date: 2021-11-29 00:00:00
Title: Provedbena uredba Komisije (EU) 2021/2108 оd 29. studenoga 2021. o 323. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

1.12.2021   
               
               
                  HR
               
               
                  Službeni list Europske unije
               
               
                  L 429/97
               
            
         PROVEDBENA UREDBA KOMISIJE (EU) 2021/2108
         оd 29. studenoga 2021.
         o 323. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
         budući da:
         
                     (1)
                  
                  
                     U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora na temelju te uredbe.
                  
               
                     (2)
                  
                  
                     Odbor za sankcije Vijeća sigurnosti Ujedinjenih naroda odlučio je 23. studenog 2021. dodati jedan unos na popis osoba, skupina i subjekata na koje treba primjenjivati zamrzavanje financijskih sredstava i gospodarskih izvora.
                  
               
                     (3)
                  
                  
                     Prilog I. Uredbi (EZ) br. 881/2002 trebalo bi stoga na odgovarajući način izmijeniti.
                  
               
                     (4)
                  
                  
                     Kako bi se osigurala djelotvornost mjera predviđenih ovom Uredbom, ona bi trebala odmah stupiti na snagu,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2021.
            
               
                  Za Komisiju,
               
               
                  u ime predsjednice,
               
               
                  Glavni direktor
               
               
                  Glavna uprava za financijsku stabilnost, financijske usluge i uniju tržišta kapitala
               
            
         
         
            (1)  SL L 139, 29.5.2002., str. 9.
         
      
      
         
            PRILOG
            U Prilogu I. Uredbi (EZ) br. 881/2002 pod naslov „Fizičke osobe” dodaje se sljedeći unos:
            
                        1.
                     
                     
                        „Emraan Ali (nepouzdano lažno ime: Abu Jihad TNT). Datum rođenja: (a) 4.7.1967. Mjesto rođenja: (a) Rio Claro, Trinidad i Tobago. Državljanstvo: (a) Trinidad i Tobago; (b) Sjedinjene Američke Države. Broj putovnice (a) TB162181 (putovnica Trinidada i Tobaga izdana 27.1.2015., a istekla 26.1.2020.); (b) 420985453 (putovnica Sjedinjenih Američkih Država istekla 6.2.2017.). Nacionalni identifikacijski broj 19670704052 (identifikacijski broj Trinidada i Tobaga). Adresa: (a) Sjedinjene Američke Države (u zatvoru, Federal Detention Center - Miami, registarski broj: 10423-509); (b) #12 Rio Claro Mayaro Road, Rio Claro, Trinidad (prethodna lokacija, od 2008. do ožujka 2015.); (c) #7 Guayaguayare Road, Rio Claro, Trinidad (prethodna lokacija, oko 2003.); (d) Sjedinjene Američke Države (prethodna lokacija, od siječnja 1991. do 2008.). Ostali podaci: (a) vodeći član Islamske države Iraka i Levanta (ISIL), navedene na popisu kao Al-Qaida u Iraku. Vrbovao je za ISIL i internetskim videozapisima navodio pojedince na počinjenje terorističkih djela. (b) fizički izgled: visina: 176 cm; težina: 73 kg; tjelesna građa: srednja; boja očiju: smeđa; boja kose: crna/ćelav; boja kože. smeđa; (c) govori engleski. Datum uvrštenja u skladu s člankom 7.d stavkom 2. točkom (i): 23.11.2021.”